แอปพลิเคชัน K PLUS Vietnamจะใช้เทคโนโลยี NFC เพื่ออะไร
a. อ่านข้อมูลจากบัตรประชาชนทำงานได้ถูกต้องยิ่งขึ้น
b. รองรับการชำระเงินหลากหลายช่องทาง
c. ตอบโจทย์สังคมไร้เงินสด
d. จัดการเงินสดและบัญชีเงินเดือนพนักงานอย่างสะดวกราบรื่น
คำตอบที่ถูกต้องได้แก่ a.  เนื่องจาก KBank คาดการณ์ว่า เวียดนามจะกลายเป็นประเทศอุตสาหกรรมใหม่ภายในปี 2573 และจะยกระดับเป็นประเทศที่มีสถานะรายได้ปานกลางถึงระดับสูง และจะเป็นประเทศพัฒนาแล้วภายในปี 2588

เวียดนามมีประชากรมากกว่า 100 ล้านคน ส่วนใหญ่อยู่ในวัยทำงาน ประชากรกลุ่มนี้ขยายตัวอย่างรวดเร็ว กว่า 69% ของคนวัยกลุ่มนี้ไม่มีบัญชีธนาคารซึ่งเป็นตัวเลขที่สูงที่สุดในเอเชีย ด้วยเหตุนี้ รัฐบาลเวียดนามจึงมุ่งหน้าผลักดันพัฒนาบริการทางการเงินแบบดิจิทัล เพื่อให้ผู้คนเข้าถึงได้ง่ายขึ้น มากขึ้น ส่งผลให้เวียดนามมีบันทึกมูลค่าการชำระเงินแบบดิจิทัลสูงสุดแห่งหนึ่งในเอเชียตะวันออกเฉียงใต้

รัฐบาลเวียดนามยังผลักดันให้เป็นศูนย์กลางเทคโนโลยีแห่งใหม่ของเอเชียที่นักลงทุนต่างให้ความสนใจกับเวียดนามมากยิ่งขึ้น ธนาคารกสิกรจึงเข้าไปขยายการให้บริการทางการเงินในประเทศเวียดนามแบบเต็มรูปแบบ ครอบคลุมลูกค้าทุกกลุ่มเพื่อรองรับความต้องการที่หลากหลาย

เริ่มจากแอปพลิเคชัน K PLUS Vietnam ที่จะช่วยให้ธุรกรรมทางการเงินลื่นไหล สะดวกสบายมากขึ้น จะใช้เทคโนดลยี NFC เพื่อให้การอ่านข้อมูลจากบัตรประชาชนทำงานได้ถูกต้องยิ่งขึ้น รวมถึงการพัฒนาเทคโนโลยี Liveness Detection เพื่อตรวจจับป้องกันการปลอมตัวบุคคลในขั้นตอนการสมัครใช้งาน เป็นต้น

นอกจากนี้ KBank ยังสนับสนุนการทำธุรกิจของผู้ประกอบการในเวียดนาม ด้วยการพัฒนาเครื่อง EDC ผลิตภัณฑ์ที่ตอบโจทย์สังคมไร้เงินสดและรองรับการชำระเงินหลากหลายช่องทาง เช่น บัตรเดบิต บัตรเครดิต สแกนจ่ายผ่าน QR Code ทุกประเภท นอกจากนี้ยังให้ความสำคัญกับกลุ่มลูกค้าองค์กร ด้วยการสร้างเครือข่าย Internet Banking เพื่อให้องค์กรจัดการเงินสดและบัญชีเงินเดือนพนักงานอย่างสะดวกราบรื่น

มีการปล่อยสินเชื่อดิจิทัล ด้วยผลิตภัณฑ์ KBank Biz Loan เจาะกลุ่มธุรกิจขนาดกลางและขนาดเล็ก ที่สามารถทำธุรกรรมได้สะดวกผ่าน K PLUS Vietnam และยังมีผลิตภัณฑ์ KBank Pay Later สำหรับลูกค้ารายย่ายที่ต้องการขอสินเชื่อดิจิทัลเพื่อการซื้อสินค้าออนไลน์ ด้วยการทำพันธมิตรธุรกิจร่วมกับแพลตฟอร์มอีคอมเมิร์ซท้องถิ่น Meta ที่ขายสินค้าอิเล็กทรอนิกส์ด้วย

KBank ยังหาพันธมิตรทางธุรกิจผ่านบริษัท กสิกร วิชั่น จำกัด หรือ KVision ด้วยการเฟ้นหาสตาร์ทอัพที่น่าสนใจเพื่อร่วมลงทุนและพัฒนาธุรกิจไปด้วยกัน ก่อนหน้านี้ก็มีการร่วมลงทุนกับหลายบริษัทในเวียดนาม อาทิ Sendo, KioViet, Seedcom, Jio Health, Selly และ Lich Viet สตาร์ทอัพทำแอปพลิเคชันดูดวงที่กำลังมาแรง มียอดผู้ใช้งานกว่า 13 ล้านคน